Diari Oficial de la Generalitat Valenciana


Sumari del DOGV 1002, del 09-02-1989 (1989/900278)

Resolució de 30 de gener de 1989, de la Directora General d'Obres Públiques relativa a les Bases per a la Contractació d'Assistències Tècniques per a la Redacció de Projectes i Direcció Facultativa d'Obres d'Infraestructura Hidràulica (proveïment, sanejamemt, depuració i canalitzacions).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1989/01/30/(2)/dof/vci/html**

### Dades del document

Número de DOGV
:   1002

Data del DOGV
:   09-02-1989

Secció del DOGV
:   I. DISPOSICIONS GENERALS

Número del document
:   1989/900278


Data del document
:   30-01-1989

Organisme emissor


Tipus de document
:   Resolució

Descriptors 

:   * contracte de treball
    * treball temporal
    * contracte administratiu
    * ordenació hidràulica

Resolució de 30 de gener de 1989, de la Directora General d'Obres Públiques relativa a les Bases per a la Contractació d'Assistències Tècniques per a la Redacció de Projectes i Direcció Facultativa d'Obres d'Infraestructura Hidràulica (proveïment, sanejamemt, depuració i canalitzacions).  
1. Objecte  
Per a l'execució dels programes d'inversió en infrastructura hidràulica urbana (proveïment, sanejaments, depuració i canalitzacions) corresponents a l'exercici 1989, la Direcció General d'Obres Públiques de la Conselleria d'Obres Públiques, Urbanisme i Transports necessita contractar serveis d'Assistència Tècnica per a la redacció de projectes i direccions facultatives d'obres. Aquestes consistiran fonamentalment en captació, conducció i emmagatzematge d'aigües, col·lectors generals, estacions depuradores, emissaris submarins d'aigües residuals i canalització i defensa de nuclis urbans, localitzats geogràficament en tota la Comunitat Valenciana.  
2. Persones que poden concórrer  
Es convida els professionals que es troben en possessió de la titulació necessària i les empreses consultores i de serveis.  
3. Opcions a oferir  
Opció primera. Redacció de projectes. S'admetran les empreses o professionals a títol individual.  
Opció segona. Direcció facultativa d'obres. S'hi podrà presentar una oferta d'equip de direcció, constituït per un titulat superior i un ajudant, titulat de grau mitjà, suposat que es concórrega a títol individual, com a professional lliure.  
No serà necessari aquest requisit per a les empreses, però hauran d'adjuntar relació del personal facultatiu amb què compta l'empresa, amb expressió de la seua titulació.  
En el supòsit que l'enginyer superior no formule proposta d'ajudant, aquest li serà designat per la Direcció General d'Obres Públiques d'entre els enginyers tècnics que concórreguen, també, sense formar equip.  
Si fos el cas que un Tècnic Superior o Mitjà es presentés per a qualsevol de les opcions, a títol individual i formant part d'una Empresa Consultora, la Direcció General d'Obres Públiques podrà rebutjar la proposició corresponent al Tècnic individual però es respectarà la seua integració en la Empresa Consultora.  
4. Borsa de treball  
Amb les propostes presentades, s'hi constituirà una borsa d'ofertes que permetesquen la selecció de les més adequades en cada cas concret i sense que això supose el restringiment de la possibilitat d'extensió de l'oferta a d'altres casos o la seua reiteració si fos necessari.  
El període de vigència d'aquesta borsa arribarà fins el 31 de gener de 1990.  
5. Documentació  
A aquest efecte, tots els professionals, equips de direcció facultativa o empreses que desitgen participar a l'esmentada borsa, hauran de presentar una instància que continga els documents indicats, tant al Registre General de la Conselleria d'Obres Públiques, Urbanisme i Transports, com als Registres dels Serveis Territorials d'Alacant i Castelló.  
1) Instància dirigida a l'Hble. Sr. Conseller d'Obres Públiques, Urbanisme i Transports sol·licitant la seua admissió a l'esmentada borsa, on haurà de constar la seua titulació i les dades personals del sol·licitant i ajudant, en el supòsit de direcció d'obres, i subscrita per ambdós.  
2) Fotocòpia del DNI, tant del Tècnic Superior com de l'ajudant, titulat en grau mitjà.  
3) Declaració d'ésser capacitat per contractar amb l'Administració i de no trobar-se comprés en cap de les circumstàncies assenyalades a l'article 23 del Reglament General de Contractes 2528/86 de 28 de novembre.  
4) Document acreditatiu de pagament de l'últim rebut de Llicència Fiscal.  
5) Declaració d'ésser al corrent en les seues obligacions tributàries i Seguretat Social (la documentació acreditativa s'exigirà en el moment de signar el contracte).  
6) Curriculum Vitae. Es presentaran les referències de trebalis realitzats, agrupats en les següents àrees:  
1. Hidrogeologia i Sondatges.  
2. Proveïments.  
3. Sanejament.  
4. Tractament d'aigües.  
5. Canalització i defensa d'avingudes.  
6. Emissaris submarins.  
7. Altres obres hidràuliques i planificació urbana.  
A més en cada referència es farà esment del pressupost, tipus d'actuació (redacció de projecte, direcció facultativa, tècnic responsable de l'empresa contractista, etc.) i responsable o contractista principal en cas de no ser el tècnic en qüestió.  
Així mateix, es relacionaran en primer lloc les actuacions realitzades per la Conselleria d'Obres Públiques, Urbanisme i Transports i altres administracions a l'àmbit Geogràfic de la Comunitat Valenciana.  
Quant a les empreses consultores, s'haurà de distingir entre el personal integrant de la pròpia plantilla i els possibles col·laboradors eventuals, i es distingirà, per tant, el currículum i les referències que exposen.  
Els tècnics i equipaments o empreses consultores que hagen concorregut a l'anterior convocatòria d'aquesta borsa, podran reduir el contingut d'aquest document adjuntant únicament les variacions que hi hagen des de l'anterior presentació.  
7) Declaració de la situació laboral del sol·licitant.  
S'haurà d'indicar: lliure exercici, al servei d'una empresa, i d'altres, i s'indicaran les persones o entitats per les què es treballa o es presten serveis, així com la dedicació a aquestes.  
S'hi haurà d'adjuntar el compromís de comunicar per escrit a la Direcció General d'Obres Públiques qualsevol variació sobre l'status del sol·licitant en el moment en què es produesca.  
8) Preferències geogràfiques d'actuació (província, comarca, zona, etc.).  
Les ofertes es podran presentar al Registre General dels locals de la Conselleria d'Obres Públiques, Urbanisme i Transports indicats a sota, fins les 14 hores del quinzè dia hàbil comptat des de l'endemà de la publicació d'aquest anunci al Diari Oficial de la Generalitat Valenciana.  
Conselleria d'Obres Públiques, Urbanisme i Transports. Avda. Blasco lbàñez, 50, València. Tel. 308 8137.  
Servei Territorial de Recursos Hidràulics d'Alacant. Carrer Pascual Blasco, 1. Tel. 810 5248.  
Gerència de Ports de Castelló. Carrer Navarra, 40. Tel. 44 9868.  
València, 30 de gener de 1989. - La Directora General d'Obres Públiques: Carmen Olmos Soto.


Còpia Permalink ELI